**2. napirend**

**E L Ő T E R J E S Z T É S**

**Salföld Község Önkormányzata Képviselő-testületének**

**2017. november 21-i nyilvános ülésére.**

**Tárgy:** A köztemető rendjéről, használatának és igénybevételének szabályairól szóló önkormányzati rendelet módosítása

**Előterjesztő**: Fábián Gusztáv, polgármester

**Előkészítette:** Biborné Viszt Ágnes

--------------------------- Jogszabállyal nem ellentétes

Előterjesztő

Tóthné Titz Éva

jegyzőt helyettesítő aljegyző

Tisztelt Képviselő-testület

I. A temetőkről és a temetkezésről szóló 1999. évi XLIII. törvény (továbbiakban: Ttv) 16.§ c) pontja értelmében, az önkormányzati rendeletben meg kell állapítani a temető nyitvatartási idejét.

Salföld Község Önkormányzat Képviselő-testületének a köztemető rendjéről, használatának, igénybevételének szabályairól szóló 9/2014. (X.09.) önkormányzati rendelete (továbbiakban: Rendelet) nem tartalmaz rendelkezést a nyitvatartási időre vonatkozóan.

II. A temetőkről és a temetkezésről szóló 1999. évi XLIII. törvény 40. § (2)-(6) bekezdése a temetővel kapcsolatos díjakról az alábbiak szerint rendelkezik:

40. §

(2) A temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg

a) a temetési hely, illetőleg az újraváltás díját,

b) a temetkezési szolgáltatók kivételével a temetőben vállalkozásszerűen munkát végzők által fizetendő temető fenntartási hozzájárulás díját,

c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,

d) a temetőbe való behajtás díját.

(3) A (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni.

(4) Az egyes díjfajtákon belül a temetőben vállalkozásszerűen munkát végzők által fizetendő temető fenntartási hozzájárulási díj mértéke az adott évben az egyes sírhelyekre megállapított megváltási díjtételek egyszerű számtani átlagának 5%-át nem haladhatja meg.

(5) A települési önkormányzat képviselő-testülete, fővárosban a közgyűlés a díj megállapításakor kikéri a fogyasztók területileg illetékes érdekképviseleti szerveinek véleményét.

(6) A temető üzemeltetője a szabályzatban megállapított díjakon felül más díjat nem állapíthat meg. Nem szedhető díj a temetőlátogatásért, a temetői utak használatáért és a temetési hely gondozásához igénybe vett vízért.

Fentiek alapján tehát a temetővel kapcsolatban 4 féle díj állapítható meg:

a) a temetési hely, illetőleg az újraváltás díja,

b) a temetkezési szolgáltatók kivételével a temetőben vállalkozásszerűen munkát végzők által fizetendő temető fenntartási hozzájárulás díja,

c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díj,

d) a temetőbe való behajtás díja.

A díjak megállapításának alapja a temető üzemeltetésével és fenntartásával kapcsolatosan felmerült szükséges és indokolt költségek.

A díjakat rendeletben kell megállapítani, és évente felül kell vizsgálni. A díj megállapításakor ki kell kérni a fogyasztok területileg illetékes érdekképviseleti szerveinek véleményét.

Salföld Község Önkormányzata Képviselő-testületének a köztemető rendjéről, használatának és igénybevételének szabályairól szóló 9/2014. (X. 09.) önkormányzati rendelete jelenleg az alábbi díjakat tartalmazza:

1. A temetési hely, illetőleg az újraváltás díja 30. 000 Ft egyszemélyes sírhely, 60. 000 Ft kétszemélyes sírhely esetén.

2. A temetkezési szolgáltatók kivételével a temetőben vállalkozásszerűen munkát végzők által fizetendő temető fenntartási hozzájárulás díja 1500 Ft / alkalom.

3. A temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díj: 10. 000 Ft / alkalom.

4. A temetőbe való behajtás díja: 0 Ft.

A temető fenntartásával és üzemeltetésével kapcsolatban felmerült költségek:

2016. évben (tényadat): 179. 581 Ft

2017. évben tervezett: 185.000 Ft

Salföld Község Önkormányzat Képviselő-testülete a 39/2017.(IV.24.) határozatában döntött arról, hogy a 1. melléklet 1. pontban szereplő temetési hely illetőleg az újraváltás díját változatlanul hagyva kiegészíti azzal, hogy egy sírhelybe egy koporsó, vagy egy urna helyezhető. A 1. melléklet 2. pontban szereplő, a temetkezési szolgáltatók kivételével a temetőben vállalkozásszerűen munkát végzők által fizetendő temető fenntartási díját 1500Ft/ alkalom, meg kívánja szüntetni.

Tekintettel arra, hogy a díj módosításáról döntött a Képviselő-testület, ezért előzetesen véleményeztetésre elküldtük a fogyasztok területileg illetékes érdekképviseleti szervéhez.

**Előzetes hatásvizsgálat a jogalkotásról szóló 2010. évi CXXX. törvény 17.§ (1) bekezdése alapján:**

A rendelet-tervezet címe: Salföld Község Önkormányzata Képviselő-testületének

…/2017.(...) önkormányzati rendelete a köztemető rendjéről,használatának és igénybevételének szabályairól szóló 9/2014. (X.09.) önkormányzati rendelete módosításáról.

Társadalmi-gazdasági hatása: A nyitva tartási idő rendeletben való meghatározásának célja a temetőbe látogatók jogszabálynak megfelelő informálása. A temetői díjat módosító tervezet elfogadásának különösebb hatása nincs, tekintettel arra, hogy módosításra javasolt rendelkezés alkalmazása, e díjfajta beszedése jelenleg sem működik.

.

Költségvetési hatása: Nincs.

Környezeti, egészségi következményei: Nincs.

Adminisztratív terheket befolyásoló hatása: Nincs.

Egyéb hatása: Nincs.

A rendelet megalkotásának szükségessége: Nyitva tartási időre vonatkozóan a jogszabálynak való megfelelés. A temetői díjak módosítása Képviselő-testületi döntés, valamint a temetői díjak évenkénti felülvizsgálatának való jogszabályi megfelelés.

A rendelet megalkotása elmaradása esetén várható következmények: A rendelet megalkotásának elmaradása esetén, annak következményeként jogszabálysértés valósulna meg, felügyeleti szerv törvényességi észrevételét vonná maga után.

A rendelet alkalmazásához szükséges feltételek:

- személyi: nincs.

- szervezeti: nincs.

- tárgyi: nincs.

- pénzügyi: nincs.

**INDOKOLÁS**

Az 1999. évi XLIII: törvény 16.§ c) pontja értelmében köztemetők esetén az önkormányzati rendeletben meg kell állapítani a nyitvatartási időt.

A temetői díj módosításának indoka a Képviselő-testület döntése, mely alapján pontosította az 1. melléklet 1. pontját úgy, hogy egy sírhelybe egy koporsó vagy egy urna helyezhető, valamint az 1. melléklet 2. pontját, miszerint a temetőben vállalkozásszerűen munkát végzők által fizetendő díjat meg kívánja szüntetni.

Az 1. § szabályozza a temető nyitva tartási idejét.

A 2. § szabályozza sírhellyel kapcsolatos változást és a temetői díj eltörlését.

A 3. § meghatározza a rendelet hatályba lépésének az idejét.

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2017. (…) önkormányzati rendelete a köztemető rendjéről, használatának és igénybevételének szabályairól szóló 9/2014. (X. 09.) önkormányzati rendelete módosításáról**

Salföld Község Önkormányzata Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdés e) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 2. pontjában meghatározott feladatkörében eljárva, valamint a temetőkről és a temetkezésről szóló 1999. évi XLIII. törvény 40. § (5) bekezdésében biztosított véleményezési jogkörében eljáró Országos Fogyasztóvédelmi Egyesület Veszprém Megyei szervezete véleményének kikérésével a következőket rendeli el:

**1.§** Salföld Község Önkormányzata Képviselő-testületének a köztemető rendjéről, használatának és igénybevételének szabályairól szóló 9/2014. (X.09.) önkormányzati rendeletének (a továbbiakban: rendelet) 3.§ -a helyébe a következő rendelkezés lép:

„3.§ (1) A köztemető 8.00 órától 20.00 óráig látogatható.

( 2) A temetőben mindenki a hely jellegének megfelelő, a kegyeleti jogokat tiszteletben tartó magatartást köteles tanúsítani.”

**2**.**§** A rendelet1. melléklet 1.-2. pontja helyébe a következő rendelkezés lép:

„1. A temetési hely, illetőleg az újraváltás díja 30.000 Ft egyszemélyes sírhely, 60.000 Ft kétszemélyes sírhely esetén úgy, hogy egy sírhelybe egy koporsó, vagy egy urna helyezhető.

2. A temetkezési szolgáltatok kivételével a temetőben vállalkozásszerűen munkát végzők által fizetendő temető fenntartási hozzájárulás díja 0 forint.”

**3**.**§** Ez a rendelet a kihirdetést követő napon lép hatályba.

Fábián Gusztáv Tóthné Titz Éva

polgármester jegyzőt helyettesítő aljegyző

Kihirdetés napja: 2017.

Tóthné Titz Éva

jegyzőt helyettesítő aljegyző